
Hensikten er å bidra til fleksible ordninger i forhold til trening håndball/fotball. Både fotball og håndball ønsker å samordne og koordinere aktivitetene slik at vi legger forholdene til rette for at medlemmene kan drive begge aktiviteter.

Det er stor enighet om en bør prioritere/samarbeide, og at nøkkelen til et godt og fornuftig samarbeid ligger i god kommunikasjon. Det oppfordres derfor til trenere og ledere i både fotball og håndball å ha god kontakt med hverandre. 
Retningslinjer for samarbeid:
1. Håndballsesongen defineres fra 1. oktober til 1. april.
2. Fotballsesongen defineres fra 1.april til 1. oktober

I fotballsesongen skal fotball prioriteres – i håndballsesongen skal håndball prioriteres.

I enkelte tilfeller vil fotballsesongen strekke seg et par uker inn i håndballsesongen (fram til midten av oktober). I disse tilfellene plikter fotballederne å kontakte håndball lederne/trenerne slik at vi unngår kollisjoner(konflikter, og motsatt ved oppstart kampsesong fotball vår.
     3.   Trening er trening.

Det aksepteres at spillere som deltar på både fotball og håndball ikke trenger å møte på samtlige treninger for sitt lag i begge aktiviteter. Uten at dette skal ha konsekvens ved laguttak etc. Trening er trening.
4.   All representasjon (kretslag, landslag) går foran kamper og trening.

Dette gjelder arrangement i regi av krets og forbund uansett om det er i håndball-
eller fotballsesongen. Det vil for eksempel si at en krets/sone/HTF samlinger i fotball går foran seriekamp i håndball, og tilsvarende i håndball går foran en seriekamp i fotball.

Når det gjelder talentutvikling/ekstratrening må disse ikke kollidere med hverandres trening (spesielt i samme aldersgruppe) verken i fotball eller håndball.

5. 
Treningsstopp  

Fotball lag skal ha treningsstopp i 4 uker fra siste seriekamp høst, og  
Håndball lag skal ha treningsstopp 4 uker fra siste seriekamp vår.
Avaldsnes Idrettslage oppfordrer alle til å drive begge våre idretter, men det er til slutt barnas/ungdommenes eget ønske som må være avgjørende for hva de vil være med på. Overnevnte retningslinjer er laget fordi vi ønsker å legge forholdene til rette for at barna/ungdommene skal kunne drive med både håndball og fotball
Positive holdninger blant trenere/ ledere, uavhengig av idrett, til begge aktiviteter er avgjørende for barn/ ungdommenes holdninger til å delta på flere aktiviteter. 
Vedtatt i Hovedstyret 13. mars 2005 – revidert senest 11.12.2012, og er gjeldende for alle lag/avdelinger i klubben.
Retningslinjer for samarbeid mellom 


håndball- og fotball aktiviteter. 














